Relectio De Poenitentia Habita In Academia Salmanticensis, Anno M.D.XLVIII., "Denique, cùm de ſatisfactione ad arbitriũ ſacerdotis præcept…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Denique, cùm de ſatisfactione ad arbitrium ſacerdotis præceptum ſit, (vt nos proximè definiemus) certè ſatisfactio eſt ad salutem neceſſaria, nam ſi non eſ ſet, non eſ ſet in præcepto. Ac revera fruſtra fuiſ ſent ſacerdotes iudices constituti, ſi eorum ſententiæ parêre non eſ ſet neceſſarium. Inanis enim eſt autoritas iudicandi, quę impunè reiici poteſt: idque eò magis, quòd iudicium hoc non eſt ad dirimendas lites, ſed ad vindicanda ſcelera. Et quod iudicibus neceſ ſarium eſt, ſcilicet, pœnam in dicere reis, ne ſint iudices iniqui: id nos exequi neceſ ſariò debemus, ne falſi pœnitentes & inobedientes tum videamur, tum etiam ſimus. Nec argumentum quod in contrarium inſinuamus operę pretium eſt nunc eludere: partim, quod facile eſt: partim, quòd poſtea eluere debemus. Quapròpter eadem argumenta confutanda ſunt, quæ à principio huius controuerſiæ fecimus.